Յուլիա Մենշովա

Յուլյա Վլադիմիրովնա Մենշովա (, ), թատրոնի և կինոյի ռուս դերասանուհի, հեռուստահաղորդավարուհի, հեռուստապրոդյուսեր, թատերական ռեժիսոր։ «ՏԷՖԻ» ռուսական ազգային հեռուստատեսային մրցանակի դափնեկիր «Թոք-շոուի հաղորդավար» անվանակարգում (1999)։

Կենսագրություն 
Յուլյա Մենշովան ծնվել է 1969 թվականի հուլիսի 28-ին Մոսկվայում, ապագա կինոռեժիսոր, ամերիկյան «Օսկար» կինոմրցանակի դափնեկիր, ՌՍՖՍՀ ժողովրդական արտիստ Վլադիմիր Մենշովի և հետագայում Ռուսաստանի Դաշնության ժողովրդական արտիստուհու կոչում ստացած Վերա Ալենտովայի ընտանիքում։

Դպրոցական տարիներին Յուլյան մեծ հետաքրքրություն է ցուցաբերել գրականության նկատմամբ, գերազանց է գրել դպրոցական շարադրությունները, իսկ տանը գրել է պատմվածքներ, էսսեներ, վարել է օրագիր։ Երազել է դառնալ գրող, լրագրող։ 1986 թվականի միջնակարգ դպրոցն ավարտելուց հետո ծրագրել է ընդունվել Մաքսիմ Գորկու անվան գրականության ինստիտուտ Մոսկվայում, բայց պարզվել է, որ ընդունելության քննություններին մասնակցելու թույլտվություն ստանալու համար պետք է ունենար երեք հրատարակված աշխատանքներ։ Ընդունելության քննությունների համար քիչ ժամանակ էր մնացել, և մեկ տարի չկորցնելու համար Յուլյա Մենշովան որոշել է ընդունվել Մոսկվայի գեղարվեստական ակադեմիական թատրոնի դպրոց-ստուդիա, որտեղ նախքան ստեղծագործական մրցույթը մի քանի փուլ անցել է Բոլշովա ազգանունով (այն ժամանակ պարտադիր չի եղել ներկայացնել փաստաթղթերը մրցույթից առաջ), որպեսզի չբացահայտվի իր՝ հայտնի ծնողների դուստր լինելու հանգամանքը, և ընդունվել է։

1990 թվականին ավարտել է Մոսկվայի գեղարվեստական ակադեմիական թատրոնի դպրոց-ստուդիայի դերասանական ֆակուլտետը (կուրսի ղեկավար՝ Ալեքսանդր Կալյագին, դերասանական վարպետության դասավանդող՝ պրոֆեսոր Ալլա Պոկրովսկայա), ստացել գերազանցության դիպլոմ։

1990-1994 թվականներին եղել է Մոսկվայի Անտոն Չեխովի անվան գեղարվեստական թատրոնի թատերախմբի դերասանուհի։

Խաղացել է «Անանուն աստղ» () անտրեպրիզում, «Անհասկացողը» () և «Վահանաձկան օր» () ներկայացումներում («Арт-Партнёр XXI» միջազգային թատերական գործակալություն)։

Ընտանիք 
 Պապ (հորական) – Վալենտին Միխայլովիչ Մենշով (1912-1974),
 Տատ (հորական) – Անտոնինա Ալեքսանդրովնա Մենշովա (1905-1964),
 Պապ (մորական) – Վալենտին Միխայլովիչ Բիկով (1917-1946), եղել է դերասան,
 Տատ (մորական) – Իրինա Նիկոլաևնա Ալենտովա (1917-1988), եղել է դերասանուհի,
 Հայրը՝ Վլադիմիր Մենշով (ծնվել է 1939 թվականի սեպտեմբերի 17-ին), խորհրդային և ռուս դերասան, կինոռեժիսոր, սցենարիստ, պրոդյուսեր, ՌՍՖՍՀ ժողովրդական արտիստ,
 Մայրը՝ Վերա Ալենտովա (ծնվել է 1942 թվականի փետրվարի 21-ին), խորհրդային և ռուս դերասանուհի, Ռուսաստանի Դաշնության ժողովրդական արտիստուհի։

 Ամուսինը՝ Իգոր Գորդին (ծնվել է 1965 թվականի մայիսի 6-ին), կինոյի և թատրոնի ռուս դերասան, Ռուսաստանի Դաշնության ժողովրդական արտիստ,
 Որդին՝ Անդրեյ Գորդին (ծնվել է 1997 թվականի դեկտեմբերի 13-ին),
 Դուստրը՝ Տաիսիա Գորդինա (ծնվել է 2003 թվականի մայիսի 23-ին)։

Արվեստ

Թատերական աշխատանքներ

Դերասանուհի

Մոսկվայի Անտոն Չեխովի անվան գեղարվեստական թատրոն 
 1990-1994 – «Փոս» ()
 1990-1994 – «Չեխովյան պատմվածքներ։ Մելպոմենեի հեքիաթները» ()
 1990-1994 – «Плач в пригоршню»

«Арт-Партнёр XXI» միջազգային թատերական գործակալություն 
 2003 թվականից – «Անհասկացողը» (), դասական կատակերգություն՝ ըստ ֆրանսիացի դրամատուրգ Մարկ Կամոլետիի համանուն պիեսի (ռեժիսոր՝ Ռոման Սամգին) – Ժաքլին, Բեռնարի կինը,
 2005 – «Վահանաձկան օրը» (), Դեյվ Ֆրիման և Ջոն Չապման (ռեժիսոր՝ Ռոման Սամգին) – Հարիեթ,
 2009 – «Անանուն աստղ» (), անտրեպրիզային ներկայացում Միխայիլ Սեբաստյանի համանուն պիեսի հիման վրա (ռեժիսոր՝ Օլգա Անոխինա) – Մոնա։

«М-Арт» պրոդյուսերական ընկերություն 
 2012 թվականից – «Վալենտինի օր» (), ըստ Իվան Վիրիպաևի համանուն պիեսի (ռեժիսոր՝ Ռոման Սամգին) – Վալենտինա

Ռեժիսոր

Մոսկվայի Ա․ Պուշկինի անվան դրամատիկական թատրոն 
 2011-2017 – «Սեր։ Նամակներ» () ներկայացում ըստ ամերիկացի գրող և դրամատուրգ Ալբերտ Գյորնիի «Սիրային նամակներ» պիեսի (Սերգեյ Վոլինցի թարգմանությամբ), պրեմիերան կայացել է 2011 թվականի հոկտեմբերի 7-ին, վերջին ցուցադրությունը՝ 2017 թվականի մարտի 4-ին), ներկայացմանը մասնակցել են Յուլիայի ծնողները՝ Վլադիմիր Մենշվը և Վերա Ալենտովան։

«М-Арт» պրոդյուսերական ընկերություն 
 2016 – «Ընկերներ» անտրեպրիզային ներկայացում ֆրանսիացի դրամատուրգ Յասմինա Ռեզայի «Արտ» («Art») պիեսի մոտիվներով։ 2016 թվականի սեպտեմբերի 26-ին ներկայացումն արժանացել է գրան պրիի Բլագովեշչենսկում անցկացվող «Ամուրյան աշուն» () կինոյի և թատրոնի XIV բաց ռուսական փառատոնի թատրոն կատեգորիայում և փառատոնի ժյուրիի (Վսևոլոդ Շիլովսկու գլխավորությամբ) հատուկ մրցանակ «Հիանալի դերասանական անձնակազմի համար» Անդրեյ Մերզլիկինին, Դմիտրի Մարյանովին և Կոնստանտին Յուշկևիչին։

Ֆիլմագրություն

Դերեր կինոյում 
 1990 – Երբ քայլում են սրբերը () – Լյուսի Լևչենկո (երիտասարդ տարիքում), ջազ երգչուհի
 1991 – Գործի՛ր, Մանյա () – Մանյա, ռոբոտ-սուպերկին
 1992 – Երկնքի այն մասում () – Անյա
 1993 – Разборчивый жених – Կատյա
 1993 – Եթե իմանայինք․․․ () – Նատալյա Իվանովնա, պրոֆեսոր Պրոզորոովի կինը, Պրոտոպոպովի սիրուհին
 2004 – Ամենալավ տոնը (, «Բալզակյան տարիք, կամ Բոլոր տղամարդիկ․․․» սերիալի պրիքվելը) – Վերա Բոլշովա, հոգեբան, Պոլինայի մայրը
 2006 – Մեծ սեր () – Կալերիա Ստեպանովնա (Լերա), «Աերոֆլոտ» ավիաընկերության ուղեկցորդուհի
 2007 – Առաջինը տանը () – Ալեքսանդրա Տիխոմիրովա, Կատերինայի դուստրը
 2008 – Մեծ վալս (, անավարտ)
 2010 – Յոթերորդ զոհը () – Օլգա Վիտալևնա Գլուխարյովա, դատախազության քննիչ
 2012 – Ամուր ամուսնություն () – Մարինա Մուխինա

Դերեր հեռուստասերիալներում 
 1991-1992 – Չնախատեսված այցելություններ () – Տոնյա (Անտոնինա Իվանովնան երիտասարդ տարիքում), գործկոմի նախագահ Պոլզունովի քարտուղար
 1991 – Սոխովո-Կոբիլինի գործը () – Նադեժդա Նարիշկինա, Սուխովո-Կոբիլինի սիրելին
 1992 –  () – Нина
 2004 – Բալզակյան տարիք, կամ Բոլոր տղամարդիկ․․․ (, 1-ին եթերաշրջան) – Վերա Բոլշովա, հոգեբան, Պոլինայի մայրը
 2005 – Բալզակյան տարիք, կամ Բոլոր տղամարդիկ․․․ (, 2-րդ եթերաշրջան) – Վերա Բոլշովա, հոգեբան, Պոլինայի մայրը
 2005 – Զգո՛ւյշ, Զադով (, 2-րդ եթերաշրջան) – Ջեյն
 2006 – Ամեն ինչ խառնվել է տանը () – Պոլինա Ալբերտովնա Ռեմիզովա, Վենիամինի կինը
 2007 – Բալզակյան տարիք, կամ Բոլոր տղամարդիկ․․․ (, 3-րդ եթերաշրջան) – Վերա Բոլշովա, հոգեբան, Պոլինայի մայրը
 2007 – Պահիր ինձ ամուր (, Ուկրաինա) – Վլադա Պրիգոժևա
 2008 – Հանցագործությունը կբացահայտվի () – Օլգա Վիտալևնա Գլուխարյովա, ավագ քննիչ
 2009-2010 – Հանցագործությունը կբացահայտվի 2 () – Օլգա Վիտալևնա Գլուխարյովա, ավագ քննիչ
 2013 – Բալզակյան տարիք, կամ Բոլոր տղամարդիկ․․․ (, 4-րդ եթերաշրջան) – Վերա Բոլշովա, հոգեբան, Պոլինայի մայրը
 2013 – Մեր՝ աղջիկների միջև (, 1-ին եթերաշրջան) – Ելենա Նիկոլաևնա Սայկո
 2014 – Կինը սահմանին (, սերիա 15) – Ելենա Նեկրասովա, տնային տնտեսուհի, Վոլոդյայի կինը, Լիզայի մայրը 2019 – Մեր՝ աղջիկների միջև (, 2-րդ եթերաշրջան) – Ելենա Նիկոլաևնա Սայկո

Մուլտֆիլմերի հնչյունավորում 
 2018-2019 – Պրոստոկվաշինո – մայր

Վոկալ 
 2000 – Աստվածների նախանձը () – Ах, как не вечны моды, ах, как беспечны годы...
 2018-2019 – Պրոստոկվաշինո – Кабы не было зимы

Աշխատանք հեռուստատեսությունում 
 Յուլիա Մենշովան իր հեռուստակարիերան սկսել է 1990-ական թվականների սկզբին մոսկովյան «2х2» հեռուստաալիքում, որտեղ վարել է հաղորդում, որում գովազդվել են հանրային օգտագործման տարբեր ապրանքներ։ Այնտեղ նրան նկատել է պրոդյուսեր Իվան Դեմիդովը,
 1994 թվականին սկսել է աշխատել «ТВ-6 Մոսկվա» ալիքում, ուր տեղափոխվել է Վիկտոր Մերեժկոյի հրավերով։ Սկզբում եղել է նրա «Իմ կինոն» () հաղորդման ադմինիստրատոր,
 1995-2001 թվականներ – «Ես ինքս» () թոք-շոուի հաղորդավար և պրոդյուսեր ТВ-6-ում.
 1997 թվականի մարտից – «ТВ-6 Մոսկվա» ալիքի տնօրենի տեղակալ, հաղորդումների արտադրության և նախապատրաստման ծառայության ղեկավար,
 1998 թվականի հուլիսից – Մոսկվայի անկախ հեռարձակման միության ծրագրերի ստեղծման տնօրինության ղեկավար, այդ պաշտոնում հանդես է եկել որպես մի շարք նախագծերի պրոդյուսեր, որ եթեր են հեռարձակվել «ТВ-6 Մոսկվա» հեռուստաալիքով,
 2001 թվականի փետրվարին հնչյունավորել է ТВ-6 ալիքի «Ես սուպերմոդել եմ» () հինգ մասից բաղկացած վավերագրական սերիալը, որը պատմում է հինգ հայտնի թոփ-մոդելների մասին, որոնց թվում են Կլաուդիա Շիֆերը, Նաոմի Քեմփբելը, Էլ Մաքֆերսոնը, Կարեն Մադլերը և Կառլա Բրունին,
 2001-2002 թվականներ – «Продолжение следует» թոք-շոուի հաղորդավար «НТВ» ալիքում.
 2001-2002 թվականներ – «Յուլիա Մենշովայի ստուդիա» պրոդյուսերական կենտրոնի ղեկավար։ Ընկերությունը թողարկել է «Ես ինքս» (, վերջին թողարկումներ), «Քո կողքին» () (РТР) և «Продолжение следует» հաղորդումները։ Այն բանից հետո, երբ հեռուստաալիքները չեն երկարացրել վերջին երկու հաղորդումների պայմանագրերը, ստուդիան փակվել է,
 2007 թվականի հունվարի 7-ին հոր հետ վարել է «От всей души. 20 лет спустя» թոք-շոուի առաջին թողարկումը «ТВ Центр» ալիքով,
 2011 թվականի մարտի 21-ից մինչև ապրիլի 29-ը վարել է «Սովորեցրեք ինձ ապրել» () թոք-շոուն «ТВ-3» ալիքով (եթեր է հեռարձակվել 30 թողարկում),
 2013 թվականի հոկտեմբերի 14-ից մինչև 2017 թվականի հուլիսի 3-ը եղել է Ռուսաստանի Առաջին ալիքի «Մենակ բոլորի հետ» () թոք-շոուի հեղինակ և վարող․ նախագծի գաղափարը Յուլիա Մենշովայի մոտ ծագել է «Մոսկվա 24» ալիքի «Правда-24» հաղորդման ժամանակ Եվգենի Դոդոլեևին տված հարցազրույցից հետո,
 2017 թվականի սեպտեմբերի 2-ին Մաքսիմ Գալկինի հետ սկսել է վարել «Այսօր երեկոյան» () թոք-շոուն Առաջին ալիքով։ 2017 թվականի հոկտեմբերից հաղորդման որոշ թողարկումներ վարում են հերթով,
 2019 թվականի փետրվարի 4-ից մինչև մարտի 15-ը վարել է «Մեր մարդիկ» () թոք-շոուն Առաջին ալիքով։

Ճանաչում

Պարգևներ 
 1999 – «ՏԷՖԻ» ռուսական ազգային հեռուստատեսային մրցանակի դափնեկիր Թոք-շոուի հաղորդավար անվանակարգում – «ТВ-6 Մոսկվա» ալիքի «Ես ինքս» () հաղորդման համար,
 2016 – Բլագովեշչենսկում անցկացվող «Ամուրյան աշուն» (ռուս.՝ Амурская осень) կինոյի և թատրոնի XIV բաց ռուսական փառատոնի գրան պրի թատրոն կատեգորիայում – ֆրանսիացի դրամատուրգ Յասմինա Ռեզայի «Արտ» («Art») պիեսի մոտիվներով «Ընկերներ» անտրեպրիզային ներկայացման ռեժիսորական աշխատանքի համար («М-Арт» պրոդյուսերական ընկերություն)։

Ծանոթագրություններ

Արտաքին հղումներ 
 Марина Базылюк. Юлия Меньшова: «Моя аполитичность — это выбор и позиция». Газета «Новые известия» // newizv.ru (10 ноября 2006 года)
 «Куда пропала Юлия Меньшова?». — Конференция актрисы и телеведущей Юлии Меньшовой. Газета «Аргументы и факты» // aif.ru (4 декабря 2009 года)
 Меньшова Юлия Владимировна. Биография, фильмография, фотографии актрисы.  // ruskino.ru
 Юлия Меньшова. Обзор фильмов и спектаклей с участием актрисы, фотографии. // afisha.ru
 Меньшова Юлия Владимировна. Биография, работы в театре, упоминания в СМИ. Официальный сайт Московского драматического театра имени А. С. Пушкина // teatrpushkin.ru

Ռուս դերասանուհիներ
Ռուս հաղորդավարուհիներ
Խորհրդային դերասանուհիներ
Ռուս թատերական ռեժիսորներ
ՏԷՖԻ մրցանակի դափնեկիրներ
ՄԳԱԹ դպրոց-ստուդիայի շրջանավարտներ
Ռուս կինոդերասանուհիներ
Ռուս հեռուստատեսային դերասանուհիներ
Ռուս հաղորդավարներ